《长亭怨慢 春晴和京少回用前韵》
清代·陈维崧

正带梦、流莺碎语。似诉帘间，已收宿雨。此日墙头，花枝定是招行旅。

风光何处，总在斜桥极浦。看才过收灯，却又是林边，春笋将努。

倚帘曾暗许，锦鳞来太迟暮。连朝春困，浑欲倩、东风扶住。

便从此、炙杏烘桃，怕难熨、两眉愁绪。凭阑久、斜阳红敛，渐沈霞缕。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。